SPRÁVA ZO ZAHRANIČNEJ PRACOVNEJ CESTY
197/2017
1.  Účastník ZPC:

doc. Ing. Martina Fikselová, PhD., pracovisko: FBP SPU Nitra, delegát SR pre Horizont 2020,  oblasť Potravinová bezpečnosť, udržateľné poľnohospodárstvo a lesné hospodárstvo, morský a námorný výskum a výskum v oblasti vnútrozemských vôd   a biohospodárstvo;  znalosť  jazyka: anglický /C1

2.  Zahraničná pracovná cesta:

Belgicko, Brusel, cesta vykonaná v dňoch 5 - 6. 10. 2017, EK Centre Albert Borschette (CCAB), Rue Froissart 36, Brusel,
14. rokovanie programového výboru Horizont 2020, SC 2,  spôsob financovania: cestovné:  EK, ostatné:  CVTI SR.
3.  Rámcový program pobytu:

      5. október 2017 – cesta do Bruselu; 
  6. október 2017 – rokovanie Programového výboru a cesta do Nitry.

4.  Stručný priebeh rokovaní, resp.  študijného pobytu:
Rokovanie prebiehalo v súlade s navrhnutým  programom. 
- 9:30- 9:45 hod. Waldemar Kütt (DG RTD) a Rob Peters (DG AGRI) privítali prítomných ako aj nových zástupcov PC  a  požiadali o schválenie navrhnutého programu ako aj zápisu z posledného PC zasadnutia. Informovali o prebehnutých podujatiach a o tých, ktoré sa pripravujú v najbližšom období. Špeciálne informovali o infotýždni k SC 2, ktorý sa bude konať v Bruseli v dňoch 14-17.11.2017 a bude zahŕňať informačné dni, brokerage stretnutia ako aj NCP stretnutie.
V rámci diskusie Rakúsko žiadalo o zaslanie prezentovaných informácií písomne. Holadsko sa informovalo na stav prijatia WP 2018-2020, špeciálne na medzery v období 2020, ako aj na rozpočtové podmienky. EK reagovala odpoveďou, že bude pripravená letná aktualizácia  a zároveň  modifikácia dokumentu na budúci rok.
- 9.45- 10.45 hod. Kerstin Rosenow (DG RTD) prezentovala výsledky hodnotenia  projektov z výzvy 2017 a predbežné výsledky z prvostupňového podania projektov. Celkovo bolo podaných 712 žiadostí. Informovala o dátumoch, štatistikách úspešnosti, hodnotiteľoch projektov, typu zapojených organizácií a nasledujúcich krokoch. Celkovo sa znížila úspešnosť podaných projektov v porovnaní s rokom 2016 (z 36 % na 19 %).  Iba jeden hodnotiteľ (žena) z celkového počtu 228, pochádzal zo SR. Predstavila zoznam 20 najúspešnejších organizácií v rámci podaných žiadostí. Celkovo projekty koordinovali najmä muži a zástupcovia „starých“ ČŠ, ani jeden koordinátor nepochádzal z „nového“ ČŠ. Ďalej informovala o nasledujúcich krokoch, generalizovanej spätnej väzbe, ktorá bola publikovaná na webe (Particant portal) dňa  14.6.2017 a dynamickom prahu, ktorý bol využitý 14 krát (56 % tém). 

V diskusii vystúpilo Francúzsko k vzniknutému problému ohľadom témy SFS-13-2017, v rámci ktorej mal byť podporený jeden projekt v súvislosti s rastlinami a jeden v súvislosti so živočíšnou problematikou. Avšak výsledkom bolo financovanie dvoch „živočíšnych“ projektov. Viaceré ČŠ (Holandsko, Slovinsko, Portugalsko, Švajčiarsko, Luxembursko, Estónsko..) sa k tejto pripomienke pripojili. Poľsko sa tiež pripojilo k pripomienke Francúzska a zároveň žiadalo o financovanie projektu „BioStrat“ z rezervného zoznamu projektov z výzvy BB-08-2017, nakoľko mal to isté hodnotenie ako jediný financovaný projekt, avšak dôvodom pre jeho  výber bolo vyššie zapojenie SME. Túto požiadavku Poľska podporilo aj Slovensko, Maďarsko, Rakúsko, Ukrajina a ďalšie. Španielsko žiadalo EK o zasielanie prezentácii vopred pred PC stretnutím a vyjadrilo podporu  pripomienkám Francúzska i Poľska.
EK reagovala odpoveďou, že ohľadom rezervného zoznamu sa bude môcť vyjadriť až po výsledkoch z druhostupňového podania projektov.  Nejasnosti a nepresnosti prezentované Francúzskom budú riešiť tak, aby sa v budúcnosti už nezopakovali.  Upresnila postup výberu projektov ak majú tie isté známky z hodnotenia a jedným z doplňujúcich kritérií je aj rozpočet pre SME. 
-11.00-11.30 hod. S. Lola prezentovala správu nezávislých hodnotiteľov projektov z jednostupňového podania. Vysvetlila metodológiu, výber expertov, spätnú väzbu, doporučenia. 
- 11.30- 12.30 hod. Charu Wilkinson podrobne predstavila priebežnú hodnotiacu správu expertnej skupiny H2020, ktorej je predsedníčkou. Hodnotiace obdobie bolo od apríla do novembra 2016. Informovala o klúčových požiadavkách, limitáciách, metodológii, štruktúre, implementácii programu, zisteniach a doporučeniach. 
V diskusii vystúpilo Dánsko, ktoré pripomienkovalo málo uskutočnených rozhovorov a dožadovalo sa spolu s Portugalskom distrubúcie dokumentu. Holandsko žiadalo o opätovné prerokovanie správy na najbližších zasadnutiach so zohľadnením aj ďalších relevantných faktorov. Nemecko požadovalo dodanie prezentácie vopred, aspoň v draftovej podobe a podrobnejšiu diskusiu. UK chýbalo prepojenie s inými programami. Španielsko spolu s Talianskom žiadali viac času na podrobnejšie preskúmanie dokumentu a diskusiu.
EK prisľúbila, že dokument bude prístupný v elektronickej forme a taktiež ho pripravia na ďalšie stretnutie pre  podrobnejšiu diskusiu. 
- 12.30- 13.30 hod. v rámci časti „A.O.B“ Nemecko požadovalo informáciu o prehľade finančných nástrojov ako aj o termíne ďalšieho programového výboru H2020, avšak EK nevedela odpovedať. 
Holandsko sa opätovne dožadovalo prípravy „príručky“ alebo „sprievodcu“ základných pojmov používaných v pracovnom programe. Poľsko a Maďarsko stručne informovali o pracovnom stretnutí k iniciatíve BIOEAST, ktoré sa uskutočnilo dňa 5.10.2017 pri Stálom zastúpení Maďarska v Bruseli ako aj o uskutočnených krokoch od posledného PC zasadnutia a zároveň  poďakovali EK za pomoc v rámci tejto iniciatívy.

5.  Odporúčané závery:
1. Informovať slovenskú vedeckú komunitu o priebehu zverejňovania dokumentov,  napr. v rámci vedeckých podujatí, odborných a vedeckých publikácií. 
2. Propagácia podujatí  „Informačný týždeň SC 2“ v termíne 14-17.11.2017 v Bruseli. 

6.   Prehľad prinesenej dokumentácie a miesto jej uloženia
Prinesená dokumentácia je u delegáta a je neverejná.

7.   Osobitne vyhodnotený očakávaný prínos ZPC

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Martina Fikselová         		                  ......................................
Dátum:
								
Správu schválil:  prof. RNDr. Ján TURŇA, CSc., generálny riaditeľ  ......................................